उत्‍तर प्रदेश में कोरोना वायरस से 23 लोगों की मौत, पिछले 24 घंटे में 2,366 नये मामले मिले
उत्तर प्रदेश में पिछले 24 घंटे में कोविड -19 के 2,366 नए मामले आने के साथ ही राज्य में अभी तक कोरोना वायरस से संक्रमित हुए लोगों की संख्या बढ़कर 5,37,747 हो गई है।
लखनऊ। उत्तर प्रदेश में पिछले 24 घंटे में कोविड -19 के 2,366 नए मामले आने के साथ ही राज्य में अभी तक कोरोना वायरस से संक्रमित हुए लोगों की संख्या बढ़कर 5,37,747 हो गई है। वहीं 23 और लोगों की मौत होने से संक्रमण से मरने वालों की संख्या 7,697 हो गई है। शुक्रवार (27 नवंबर) को अपर मुख्य सचिव, स्वास्थ्य, अमित मोहन प्रसाद ने बताया कि पिछले 24 घंटों में राज्य में 2,366 नये मामले सामने आए हैं।उन्‍होंने कहा कि राज्‍य में इस समय 25,639 लोगों का कोविड-19 का इलाज चल रहा है। प्रसाद के मुताबिक 5,04,411 मरीजों को उपचार के बाद छुट्टी दे दी गई है। उन्‍होंने कहा कि राज्य में फिलहाज उपचाराधीन 25,639 मरीजों में से 12,455 लोग गृहपृथक-वास में हैं जबकि 2,281 लोगों का अस्पतालों में इलाज चल रहा है। उन्‍होंने बताया कि गुरुवार (26 नवंबर) को राज्‍य में कोविड-19 के 1,83,557 नमूनों का परीक्षण किया गया। उत्तर प्रदेश अपर मुख्य सचिव स्वास्थ्य अमित मोहन प्रसाद ने बताया कि कल (26 नवंबर) प्रदेश में 1,83,557 सैंपल्स की जांच की गई। अब तक कुल 1,88,19,807 सैंपल्स की जांच की जा चुकी है।